
«Оқыту қазақ тілінде жүргізілмейтін сыныптар үшін
«Қазақ тілі мен әдебиеті»
Педагогтердің білімін бағалауға арналған тест спецификациясы

Мақсаты: Бастауыш, негізгі орта және жалпы орта білімнің жалпы білім  беретін оқу 
бағдарламаларын іске асыратын білім беру ұйымдарында жұмыс істейтін педагогтерді аттестаттау барысында Педагогтердің білімін бағалау тест тапсырмаларын әзірлеу. 
Мiндетi: Педагогтердің білім деңгейінің біліктілік талаптарға сәйкестігін анықтау. 
Тест мазмұны: «Оқыту қазақ тілінде жүргізілмейтін сыныптар үшін «Қазақ тілі мен әдебиеті»  пәні бойынша оқу бағдарламасына сәйкес оқу материалдары енгізілген.
	№
	Тақырып
	№
	Тақырыпша
	Оқыту мақсаттары

	01
	Отбасындағы дәстүр мен мерекелер
	01
	М.Мақатаев «Тоқта,ботам!» өлеңі. Б.Соқпақбаев «Менің атым Қожа» повесі (үзінді)
	Мәтіндегі негізгі ақпаратты анықтау; мәтін құрауда жалғау түрлерін дұрыс жалғау; мәтіндерден жалпы және жалқы есімдерді ажырата білу; орта көлемді шығармаларды түсіну, тақырыбы мен негізгі ойды анықтау. 

	02
	Еңбек нарығы және сұраныс
	02
	Балғабек Қыдырбекұлы «Теміржолшы».  Ғабиден Мұстафин «Қарағанды» романынан үзінді
	Тәуелдік жалғауды (оңаша және ортақ тәуелдеу) дұрыс қолдану; етістіктің бұйрық рай қызметін білу, ауызша және жазба жұмыстарда орынды қолдану; көптік мәнді есімдер мен көптік жалғауларды ажырата танып, дұрыс қолдану; әңгіме, хикаялардың және шағын поэзиялық шығармалардың мазмұнын талдай отырып кейіпкерлерге сипаттама жасау.

	03
	Ұлы Дала табиғаты
	03
	Тұмар ханшайым туралы аңыз.                Д. Досжан «Жібек жолы» романы (үзінді). 
І. Есенберлин «Көшпенділер» (үзінді).                         Қ. Мырзалиев «Табиғат – жаратылыс пернесі» өлеңі
	Фольклорлық және шағын көлемді көркем әдеби шығармаларды түсіну, тақырыбын анықтау; жазба жұмыстарында лепті сөйлемдердің жасалу жолдарын білу,құрастыру; реттік сан есімдер мен жинақтық сан есімдерді жазба, ауызша жұмыстарда орынды қолдану; етістіктің шақтарының (ауыспалы келер шақ) қызметін білу, ауызша және жазба жұмыстарда қолдану; прозалық және поэзиялық шығармалардағы кейіпкердің іс-әрекетіне немесе лирикалық кейіпкердің образын талдау.

	04
	Қазақ киносы мен театрының қазіргі келбеті
	04
	Дулат Исабеков «Әпке» драмасы. Ғ. Мүсірепов «Қазақ солдаты» романы (үзінді). Сәбит Оразбай «Өмірдің өзі театр» әңгімесі
	Жазба жұмыстарында жалғаулардың ерекшелігін ескеріп, үндестік заңына сәйкес орфографиялық нормаға сай дұрыс жазу; сөйлем соңында қойылатын тыныс белгілерді орынды қолдану; прозалық және поэзиялық шығармалардың композициялық құрылымын анықтау, кейіпкердің іс-әрекетіне немесе лирикалық кейіпкердің образына баға беру.

	05
	Ұлттық экологиялық мәдениет. Мұхит – тіршілік мекені
Жер планетасындағы қауіпті қалдықтар
	05
	Қадыр Мырзалиев «Аралым» өлеңі. Т. Сұлтанбеков «Ғажайып планета» әңгімесі (үзінді).                 Думан Рамазан «Соңғы дем» әңгімесі. Гүлжауһар Сейітжан «Қара алтыны         халқымның»
	Қарсылықтық қатынасты білдіретін жалғаулықтардың қызметін білу, ауызша және жазба жұмыстарда орынды қолдану прозалық және поэзиялық шығармалардағы кейіпкердің іс -әрекетіне немесе лирикалық кейіпкердің образын талдау; есімдіктердің жасалу жолдарын білу, мәтін құрауда орынды қолдану; топтау сан есімдерін жазба, ауызша жұмыстарда орынды қолдану; прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау.

	06
	Ұлттық таным және мерекелер
	06
	Жүсіпбек Аймауытов «Әнші» әңгімесі. О. Бөкей «Апамның астауы» әңгімесінен (үзінді).                     Ф. Оңғарсынова «Оюлар» өлеңі (үзінді)
	Мәтіндегі негізгі және қосымша ақпараттарды анықтай отырып, факті мен көзқарасты ажырату, мәтін идеясымен байланысын анықтау; прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау; мәтін құрауда есімше сөздерді стильдік қызметіне сай орынды қолдану; жазба жұмыстарында ыңғайлас салалас құрмалас сөйлемдерді құрастыру. жазба жұмыстарында ыңғайлас салалас құрмалас сөйлемдерді құрастыру.

	07
	Сауда мен көмек: екі жақты келісімді сауда
	07
	Ыбырай Алтынсарин «Дүние қалай етсең табылады?». Абай Құнанбаев «Базарға қарап тұрсам әркім барар»
	Мәтін мазмұнындағы деректі ақпаратты толық анықтап, негізгі ойға өз көзқарасын білдіру және оны бағалау, үстеудің жасалу жолы мен сөйлемдегі қызметін білу, мәтін құрауда орынды қолдану; бөлшектік сан есімдерді жазба, ауызша жұмыстарда орынды қолдану;                     әдеби шығармада көтерілген                      әлеуметтік-қоғамдық мәселені талдау және кейіпкерлерді шынайы өмірмен салыстырып бағалау; прозалық және поэзиялық шығармалардың композициялық құрылымын анықтау, кейіпкердің іс-әрекетіне немесе лирикалық кейіпкердің образына баға беру.

	08
	Бұқаралық ақпарат құралдарындағы гендерлік бейне. Әлемдегі ерлер мен әйелдердің құқықтары мен теңдігі
	08
	Қ. Аманжолов «Жас дәурен». Мұхтар Әуезов «Абай жолы» романы.                     М. Жұмабаев «Мен жастарға сенемін» өлеңі, «Қозы Көрпеш – Баян сұлу» жыры (үзінді)
	Мәтін идеясымен байланысын анықтау; шылаулардың сөйлемдегі қызметін білу, мәтін құрауда орынды қолдану, мекен үстеулерді жазба жұмыстарда орынды қолдану; мәтіндерден деректі және дерексіз зат, көптік мәнді есімдерді ажырата білу, жазбаша жұмыстарда қолдану; прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау.

	09
	Әлеуметтік теңсіздік: адам құқықтары және көмек.                  Қазіргі қоғамдағы әлеуметтік теңсіздік
	09
	Ұлықбек Есдәулет «Қара пима» поэмасы.              Қабдеш Жұмаділов «Қаздар қайтып барады».                     Е. Әбікенұлы «Пәтер іздеп жүр едік» әңгімесі
	Мәтіндегі негізгі және қосымша ақпараттарды анықтай отырып, факті мен көзқарасты ажырату, мәтін идеясымен байланысын анықтау; мәтін құрауда сөздердің байланысу түрлері мен тәсілдерін орынды қолдану; әдеби шығармада көтерілген әлеуметтік-қоғамдық мәселеге баға беру және әлем әдебиеті үлгілерімен салыстыру, етістік шақтарының (мақсатты және болжалды келер шақ  етістік шақтарының (мақсатты және болжалды келер шақ) қызметін білу, ауызша және жазба жұмыстарда қолдану; прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау

	10
	Жастардың денсаулығы - қоғам байлығы
	10
	Бердібек Соқпақбаев             «Он алты жасар чемпион» әңгімесі. 
Т.Нұрмағанбетов «Он төрт жасар жігіт».                           М. Әлімбаев «Ең үлкен байлық» ертегісі
	Мәтін мазмұнындағы деректі ақпаратты толық анықтап, негізгі ойға өз көзқарасын білдіру: мекен және мезгіл үстеулерді ауызша және жазба жұмыстарда орынды қолдану; талғаулықты немесе кезектестік мәнді білдіретін жалғаулықтардың қызметін білу, ауызша және жазба жұмыстарда орынды қолдану; өтініш жасаудың түрлі формалары мен  жағдаяттарына сай ұлттық сөз әдебі мен сөйлеу этикеті формаларын қолдана білу оны бағалау; құрмалас сөйлемдердің (аралас) жасалу жолдарын білу, жазба жұмыстарында орынды қолдану; мекен және мезгіл үстеулерді ауызша және жазба жұмыстарда орынды қолдану; тақырыбы мен идеясын талдау; прозалық және поэзиялық шығармалардың композициялық құрылымын анықтау, кейіпкердің іс-әрекетіне немесе лирикалық кейіпкердің образына баға беру 

	11
	Сандық технологияны пайдаланудағы теңсіздік
	11
	Мұхтар Шаханов «Өркениеттің адасуы» романынан үзінді.
«Компьютер басты жарты адамдар». М.Сәрсеке «Жетінші толқын» (үзінді).
	Мәтіндердің стилін, жанрлық ерекшеліктерін салыстырып,  талдау жасау; құрмалас сөйлемдердің (аралас) жасалу жолдарын білу, жазба жұмыстарында орынды қолдану; жазба жұмыстарында (себеп) сабақтас құрмалас сөйлемдерді құрастыру; мәтінде көтерілген мәселені ғаламдық мәселелермен байланыстыра отырып сыни тұрғыда баға беру; орта көлемді шығармаларды түсіну, тақырыбы мен негізгі ойды анықтау

	12
	Қоғам және заң
	12
	Қоғам және заң «Азат елдің ар-намысы – Ата Заң».                    Нұртөре Жүсіп «Қыран қазақ» (деректі әңгіме). Абай Құнанбайұлы «Адамның кейбір кездері».
	Прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау; жазба жұмыстарында себеп-салдар, талғаулы, кезектес салалас құрмалас сөйлемдерді құрастыру; өздік етістің қызметін білу, ауызша және жазба жұмыстарда  орынды қолдану;                       орта көлемді шығармаларды түсіну, тақырыбы мен негізгі ойды анықтау

	13
	Тіл.                        Өнер.                  Әдебиет
	13
	Ілияс Жансүгіров «Күй» поэмасы. М. Жұмабаев «Қазақ тілі» өлеңі
	Мәтіндегі негізгі ойды анықтап, көтерілген мәселеге баға беру, өзіндік көзқарасын жүйелі, дәлелді жеткізу; сын есім сөздердің синонимдік қатарын стильдік ерекшеліктеріне сәйкес қолдану; мәтіндерден көмекші есімдерді  ажырата білу, жазбаша, ауызша жұмыстарда қолдану; басқа өнер туындыларымен (кино, театр, музыка, би, сурет-мүсін өнері, сәулет) салыстырып, тақырып ортақтығына сипаттама жасау; жазба жұмыстарында  теңеу, эпитет сөздерін қолданып жазу

	14
	Қоғамдағы жұмыссыздық мәселесі
	14
	Ыбырай Алтынсарин «Атымтай жомарт».                    Абай Құнанбаев «Сағаттың шықылдағы емес ермек».                        С. Мұқанов «Саятшы Ораз» әңгімесі
	Ғылыми және публицистикалық стильдегі мәтіндердің (үндеу) құрылымы мен рәсімделуін білу, жанрлық және тілдік ерекшеліктерін талдау; мәтін құрауда сан есімнің мағыналық түрлерін стильдік ерекшеліктеріне сай қолдану салыстырмалы, күшейтпелі, асырмалы шырайлардың қызметін білу, жазба, ауызша жұмыстарда қолдану; шығарманың идеясы мен мазмұнына байланысты "автордың ойын" бағалау; жазба жұмыстарында хабарлы, сұраулы, лепті, бұйрықты сөйлемдердің жасалу жолдарын білу, құрастыру.

	15
	Тәуелсіз еліміздің өткені мен келешегі
	15
	Дүкенбай Досжан «Төрт патшаны көрген кейуана» хикаяты, 
Әбдіжәміл Нұрпейсов                 «Қан мен тер»
	Мәтіннен детальді ақпараттарды, факті мен көзқарасты, астарлы ойды анықтау, берілген ақпараттың оқырманға әсерін және автор позициясын талқылау; мәтін құрауда есімдіктердің мағыналық түрлерін стильдік ерекшеліктеріне сай қолдану; өздік етістің қызметін білу,ауызша және жазба жұмыстарда  орынды  қолдану; орта көлемді прозалық, көтерілген (тұрмыстық, әлеуметтік, қоғамдық) мәселені анықтап, өз пікірін білдіру;жазба жұмыстарында (шартты, қарсылықты, мезгіл, себеп, қимыл-сын, мақсат бағыныңқы) сабақтас құрмалас сөйлемдерді құрастыру; прозалық және поэзиялық шығармалардың композициялық құрылымын анықтау, кейіпкердің іс-әрекетіне немесе лирикалық кейіпкердің образына баға беру

	16
	Алаш идеясы мен қайраткерлері. Туризм. Экотуризм
	16
	Д. Әшімханов «Бес арыс» кітабынан үзінді. А. Нұршайықов «Аңыз бен ақиқат» (үзінді). Сәкен Сейфуллин «Көкшетау» поэмасы.                   Ілияс Жансүгіров, «Жетісу суреттері» өлеңі. Шоқан Уалиханов «Жоңғария очерктері» (үзінді)
	Прозалық және поэзиялық шығармалардағы автордың ойы мен көтерілген мәселені анықтап, оқырманға әсерін бағалау; мәтіндерден көсемше оралымды сөйлемдерді анықтап, оларды ауызша және жазбаша мәтіндер құрауда орынды қолдану мәтіннен детальді ақпараттарды, факті мен көзқарасты, астарлы ойды анықтау, берілген ақпараттың оқырманға әсерін және автор позициясын талқылау; жазба жұмыстарында теңеу мен метафораны қолданып жазу; мәтіндерден көмекші есімдерді  ажырата білу, жазбаша, ауызша жұмыстарда қолдану; шығармадағы кейіпкерлерге автор берген мінездеменің  тілдік құралдарын талдау

	17
	Жаһандық мәселелер: көші-қон саясаты
	17
	М. Мақатаев «Ертең біз жол жүреміз»
	Өзгелік етістің қызметін білу, ауызша және жазба жұмыстарда орынды қолдану; мәтін құрауда шылаудың мағыналық түрлерін стильдік қызметіне сай орынды қолдану; орта көлемді шығармаларды түсіну, тақырыбы мен негізгі ойды анықтау: 

	18
	Толеранттылық – ел бірлігі. Ұлт мұраты – ұлттық қауіпсіздік
	18
	Сайын Мұратбеков  «Телі өскен ұл» повесі.                          Т. Әлімқұлов «Қараой» әңгіме. Несіпбек Айтұлы «Бәйтерек»
	Прозалық және поэзиялық шығармалардың композициялық құрылымын анықтау, кейіпкердің іс -әрекетіне немесе лирикалық кейіпкердің образына баға беру, жанрлық және тілдік ерекшеліктерін талдау; оқшау сөздердің қызметін білу, жазба жұмыстарында орынды қолдану;  демеулік шылаулардың (сұраулық, күшейткіш) қызметін білу, ауызша және жазба жұмыстарда орынды қолдану етістіктің қалау рай қызметін білу, ауызша және жазба жұмыстарда қолдану; жазба жұмыстарында себеп-салдар, талғаулы, кезектес салалас құрмалас сөйлемдерді құрастыру

	19
	Бос уақыт – қоғам дамуының көрсеткіші. Биоалуан түрлілік, биотехнология жаңалықтары
	19
	Мұқағали Мақатаев «Сағатым қайда, сағатым?» өлеңі. М. Әуезов «Көксерек». Жүніс Сахиев «Уақыт қайтарымы»
	Мәтіннен детальді ақпараттарды, факті мен көзқарасты, астарлы ойды анықтау, берілген ақпараттың оқырманға әсерін және автор позициясын талқылау; демеулік шылаулардың (болымсыздық немесе қарсы мәнді, нақтылау) қызметін білу, ауызша және жазба жұмыстарда орынды қолдану; ыңғайластық қатынасты білдіретін және қарсылықтық қатынасты білдіретін жалғаулықтардың қызметін білу, прозалық және поэзиялық шығармалардағы кейіпкердің іс-әрекетіне немесе лирикалық кейіпкердің образын талдау

	Мәнмәтіндік тапсырмалар (мәтін, кесте, статистикалық ақпараттар, суреттер, және т.б.) әдеби шығарманың жанрына қарай фабуласы мен сюжеттік дамуын сипаттау; әдеби шығарманың тақырыбы мен идеясы, образын ашу, кейіпкерлер портреті, шығармадағы көркемдегіш құралдар қолданысы, тілдік көрінісін талдау


Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
	- бір дұрыс жауапты таңдаумен 40 тест тапсырмасы;
[bookmark: _GoBack]	- 2 контекстке негізделген бір дұрыс жауапты таңдаумен 10 тест тапсырмасы.	Тесттің бір нұсқасындағы тест тапсырмаларының қиындығы:
	 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.
Тест тапсырмасын орындау уақыты:
Бір тапсырманы орындаудың орташа ұзақтығы 1 – 1,6 минутты құрайды. Тестілеудің толық орындалу уақыты – 80 минут.
Жеке тест тапсырмаларының орындалуын бағалау:
Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 
Ұсынылатын әдебиеттер:
Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»






